उसने बुड्डे गी धरोइयै पछानेया। हां! इयै निक्का मियां कश्मीरू। में ते इसी बुआजै थमां गै पछानी लैता ऐ...पर ए कै नईं पछानै करदे। पन्दरां बरे भामें होई गे न पर जियां कल्लै गी गल्ल ऐ। इक 2 मुहारा जियां पत्थरै पर खोतरी दियें मूर्ते सांई मेरे कालजे च अनमिट जन पेदा ऐ। पर ए बिस्सरी गे जे गायब होए दे आदमी दा बी इक दिन बजूद ऐ हा। पलटनी ते ग्राई जिन्दगानी च इयै फर्क ऐ। पैहली च अपना आप बिस्सरदा ऐ, दूई च दूए दा बजूद।